โยนรัฐบาลใหม่พิจารณามาตรการตรึงดีเซล
รมว.คลัง ระบุ ต่ออายุมาตรการคงราคาน้ำมันดีเซล 30 บาทหรือไม่ อยู่ที่การพิจารณาของรัฐบาลชุดใหม่ เผยจัดเก็บรายได้สูงกว่าประมาณการณ์1.7 แสนล้านบาท
24 มิ.ย. 2554

รมว.คลัง ระบุ ต่ออายุมาตรการคงราคาน้ำมันดีเซล 30 บาทหรือไม่ อยู่ที่การพิจารณาของรัฐบาลชุดใหม่ เผยจัดเก็บรายได้สูงกว่าประมาณการณ์1.7 แสนล้านบาท 
นายกรณ์ จาติกวณิช รมว.คลัง เปิดเผยว่า รัฐบาลจะต่ออายุมาตรการการคงราคาน้ำมันดีเซลที่ 30 บาทต่อลิตร หรือไม่นั้น เป็นหน้าที่ในการพิจารณาตามความเหมาะสมในการเข้ามาทำงานของรัฐบาลชุดใหม่ ซึ่งนโยบายดังกล่าว จะยังคงมีผลไปจนถึงวันที่ 30 กันยายนนี้ 
ส่วนการจัดเก็บรายได้ของรัฐบาลในขณะนี้สูงกว่าการประมาณการณ์ถึง 1.7 แสนล้านบาท แม้จะมีมาตรการการปรับลดภาษีสรรพสามิตน้ำมัน ในส่วนของน้ำมันดีเซล แต่ก็ไม่ได้ทำให้มีผลกระทบต่อรายได้ของรัฐบาล ซึ่งเชื่อว่า สิ้นปีงบประมาณนี้ รัฐบาลจะจัดเก็บรายได้เกินกว่าประมาณการณ์ที่ 1.8 แสนล้านบาท